**Zápisnica č. 3/2024**

**zo zasadnutia správnej rady Historického ústavu SAV, v. v. i. dňa 28. marca 2024**

Prítomní: P. Bystrický, D. Duchoňová, M. Hanula, S. Michálek,

Ospravedlnený: D. Segeš

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Prítomní členovia pristúpili k schvaľovaniu programu. Jediným navrhnutým bodom programu bolo prijatie rozhodnutia o trvalej nepotrebnosti vymedzeného majetku HÚ SAV, v. v. i. (ďalej aj ústav, organizácia) podľa § 33 ods. 1. písm. a) a ods. 2 prvá veta zákona č. 243/2017 Z. z. o verejnej výskumnej inštitúcii a o zmene a doplnení niektorých zákonov v znení neskorších predpisov.

V následnom hlasovaní prítomní členovia jednomyseľne predložený program zasadnutia schválili.

**1.** **Trvalá nepotrebnosť vymedzeného majetku organizácie**

Predseda správnej rady S. Michálek predložil návrh rozhodnutia správnej rady o trvalej nepotrebnosti vymedzeného majetku organizácie podľa § 33 ods. 1 písm. a) a ods. 2 prvá veta zákona č. 243/2017 Z. z. o verejnej výskumnej inštitúcii (v. v. i.) a o zmene a doplnení niektorých zákonov v znení neskorších predpisov. Zoznam majetku organizácie, ktorý sa navrhuje vyhlásiť za trvalo nepotrebný, je uvedený v prílohe k tomuto návrhu.

Dozorná rada organizácie vyslovila súhlas s trvalou nepotrebnosťou vymedzeného majetku organizácie dňa 28. 3. 2024.

Prítomní členovia správnej rady ústavu diskutovali o návrhu rozhodnutia o trvalej nepotrebnosti vymedzeného majetku organizácie.

Po ukončení diskusie predseda správnej rady vyzval prítomných členov, aby hlasovali o prijatí rozhodnutia o trvalej nepotrebnosti vymedzeného majetku organizácie podľa § 33 ods. 1 písm. a) a ods. 2 prvá veta zákona č. 243/2017 Z. z. o verejnej výskumnej inštitúcii.

Hlasovanie

Počet prítomných: 4

Počet hlasov za: 4

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala rozhodnutie o trvalej nepotrebnosti vymedzeného majetku organizácie podľa § 33 ods. 1 písm. a) a ods. 2 prvá veta zákona č. 243/2017 Z. z. o v. v. i. Zoznam majetku organizácie, ktorý sa navrhuje vyhlásiť za trvalo nepotrebný je uvedený v prílohe zápisnice z tohto rozhodnutia.

**Prílohy:**

Zoznam (inventár) majetku, ktorý sa vyhlasuje za trvalo nepotrebný

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.